Predkladacia správa

Materiál sa predkladá na rokovanie vlády ako iniciatívny. Predkladaný materiál má informatívny charakter, z tohto dôvodu nebol predložený na medzirezortné pripomienkové konanie.
            Dňa 10.09. 2009 sa uskutočnilo v maďarskom prihraničnom meste Szécsény stretnutie predsedov vlád SR a MR R. Fica a G. Bajnaiho. V rámci stretnutia sa konalo takmer hodinové rokovanie medzi štyrmi očami, plenárne rokovanie a následná tlačová konferencia.
Hlavným cieľom stretnutia bolo prediskutovať aktuálny stav slovensko – maďarských vzťahov a vyslať jasný pozitívny signál smerom do vnútra oboch krajín, ale aj do zahraničia, o obojstrannom záujme na ich ďalšom pragmatickom rozvoji prostredníctvom priameho dialógu.   
Za jeden z najdôležitejších výstupov zo stretnutia možno považovať prijatie spoločnej deklarácie, ktorá zaujíma stanovisko k niektorým otvoreným otázkam a obsahuje aj konkrétne návrhy na posilnenie dôvery a pragmatickej spolupráce medzi oboma krajinami – bližšie viď. príloha.